Οι **Winner** (κορεατικά: 위너), περισσότερο γνωστοί ως **WINNER**, είναι ένα νοτιοκορεατικό boy band, που αποτελείται από τέσσερα μέλη, τον Jinwoo, τον Seunghoon, τον Mino και τον Seungyoon. Το συγκρότημα δημιουργήθηκε το 2013, από την νοτιοκορεατική εταιρεία YG Entertainment, μετά τη νίκη τους στον τηλεοπτικό διαγωνισμό *WIN: Who Is Next*. Τον ντεμπούτο τους δίσκο , τον κυκλοφόρησαν στις 17 Αυγούστου 2014, με τίτλο *2014 S/S*. Αρχικά το συγκρότημα ήταν πενταμελές, αλλά ο Taehyun, που ήταν στην αρχική του σύνθεση, αποχώρησε το 2016, για προσωπικούς λόγους. Ήδη από τη στιγμή της κυκλοφορίας του πρώτου άλμπουμ τους συνάντησαν επιτυχία, με την *The Korea Herald*, να αναφέρει χαρακτηριστικά ότι για νέο συγκρότημα, η επιτυχία τους ήταν πρωτοφανής. Το σχήμα έχει επιτυχία κι εκτός της Νότιας Κορέας. 

Το *2014 S/S* ήταν το γρηγορότερο κορεατικό άλμπουμ που έφτασε στο νούμερο 1 των αμερικανικών *Billboard* World Album Chart, ενώ στο νούμερο 1 έφτασε και στα νοτιοκορεατικά Gaon, ίδια θέση κατέλαβε και το πρώτο single, ονόματι "Empty". Έως και τον Οκτώβριο του 2019, είναι το μοναδικό σχήμα που έχει όλα του τα singles στην κορυφή του Melon. Η επιτυχία τους έφτασε σε όλη την Ασία, συμμετέχοντας σε μεγάλους μουσικούς διαγωνισμούς σε όλη την ήπειρο, όπως στο Melon Music Awards το MTV Asia Music Gala και το Style Icon Awards. Μετά την πρώτη τους κυκλοφορία έως τετραμελές σχήμα, το *Fate Number For*, έγιναν το πρώτο συγκρότημα στη Νότια Κορέα, που ενώ ήταν "chart-in", κατάφερε να πουλήσει 2,5 εκατομμύρια ψηφιακά αντίτυπα και να έχει πάνω από 100 εκατομμύρια streams στο Gaon.

Κατά τη διάρκεια της καριέρας τους, έχουν εμφανιστεί σε πάνω από 100 συναυλίες. Το πρώτο τους παγκόσμιο τουρ, έγινε το 2018 και είχε τίτλο *Winner Everywhere Tour*, το οποίο έως και σήμερα είναι το μεγαλύτερο τους. Εώς τώρα έχουν κυκλοφορήσει άλλα δύο άλμπουμ, το *Everyday*, το 2018, και το *Remember*, το 2020. Το συγκρότημα είναι ενεργό και σε φιλανθρωπίες, καθώς και σε φιλοζωικές δραστηριότητες.

Παραπομπές
----------

1. ↑  «And the winning team is ... Winner». *Korea JoongAng Daily*. 28 Οκτωβρίου 2013.
2. ↑  이지영 기자 (25 Οκτωβρίου 2013). «'WIN' 강승윤 속한 A팀, 최종 우승...'WINNER'로 데뷔» ['WIN' Member Kang Seung yoon's A team won the final ... Debut as 'WINNER']. *Nate News* (στα Κορεατικά). My Daily. Ανακτήθηκε στις 26 Οκτωβρίου 2013.
3. ↑  «YG 미운오리새끼→5년내내 1위가수, 위너는 어떻게 위너가 됐나[뮤직와치]». *Newsen* (στα Κορεατικά). 17 Μαΐου 2019.
4. ↑  «K-Pop Boy Band WINNER Begins Anew With 'Really Really' & 'Fool' Singles». *Billboard*. 4 Απριλίου 2017.
5. ↑  «WINNER Hits New Peak on World Digital Song Sales Chart With Latest Comeback». *Billboard*. 4 Νοεμβρίου 2017.
6. ↑   (στα ko).. Ανακτήθηκε στις January 1, 2018.
7. ↑  «[포토]'스타와 함께 만드는 더 나은 세상' 갖고 싶다 스타의 애장품!». *Asiae* (στα Κορεατικά). 12 Δεκεμβρίου 2019. Αρχειοθετήθηκε από το πρωτότυπο στις 26 Οκτωβρίου 2021. Ανακτήθηκε στις 16 Νοεμβρίου 2020.
8. ↑  «WINNER Shows Off Their Love of Animals with Clothing Brand "NII"». 30 Ιανουαρίου 2016. Αρχειοθετήθηκε από το πρωτότυπο στις 17 Οκτωβρίου 2019. Ανακτήθηκε στις 16 Νοεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Winner (συγκρότημα)** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: acb2191f-0f55-4ec6-b7ff-ce73dea50f3e

 |

 |